যুক্তরাষ্ট্রের অবস্থান স্পষ্ট হয়ে ওঠে ১ আগস্ট পাকিস্তানের একটি টেলিভিশন সাক্ষাৎকারে পররাষ্ট্রমন্ত্রী জন কেরির মন্তব্যে। তিনি বলেন, অভ্যুত্থানের মধ্য দিয়ে গণতন্ত্র পুনরুদ্ধার করা হচ্ছে। মুরসিবিরোধী তাহরির স্কোয়ারের সমাবেশকে তিনি অভ্যুত্থানের প্রতি জনসমর্থন হিসেবে তুলে ধরেন। অথচ মুরসিবিরোধী তামারুদ গ্রুপের নামে যে আন্দোলন গড়ে উঠেছিল, তাতে পুরোমাত্রায় আর্থিক সহযোগিতা দিয়েছে উপসাগরীয় দেশগুলো। যুক্তরাষ্ট্র এখন পর্যন্ত জেনারেল সিসির ক্ষমতা গ্রহণকে ক্যু হিসেবে উল্লেখ করেনি; কারণ এতে মিসরের সেনাবাহিনীকে দেয়া বার্ষিক ১.৩ বিলিয়ন ডলার সাহায্য দেয়ার আইনগত বাধ্যবাধকতা সৃষ্টি হবে। জেনারেল সিসি ওয়াশিংটন পোস্টের সাথে সাক্ষাৎকারে বলেছেন, মার্কিন প্রতিরক্ষামন্ত্রী চাক হেগেলের সাথে প্রায় প্রতিদিনই তার কথা হয়। তিনি আরো বলেন, মার্কিন স্বার্থ ও মিসরের জনগণের ইচ্ছার মধ্যে কোনো পার্থক্য নেই। (দেখুন যঃঃঢ়://িি.িধিংযরহমঃড়হঢ়ড়ংঃ.পড়স/ ড়িৎষফ/সরফফষবথবধংঃ/ধিংযরহমঃড়হ-ঢ়ড়ংঃ-রহঃবৎারবংি-বমুঢ়ঃরধহ-মবহ-ধনফবষ-ভধঃধয-ধষ-মবহ-ংরংংর/২০১৩/০৮/০৩/৬৪০৯